Kamu bisa jelasin ke aku soal Takeda Shingen dalam bahasa jawa?

(1 Dhésèmber 1521 utawa 3 November taun pisanan ana ing era Daiei – 13 Mèi 1573 utawa 12 April taun angka 14 era Genki) utawa dikenal karo Takeda Harunobu yaiku daimyo jaman Sengoku saka provinsi Kai. Takeda Shingen lair dadi putra kang sah kanggo marisi klan Takeda kang turun temurun njabat shugo ana ing Kai. Sawisé bisa nguwasani Shinano, Takeda Shingen banjur tarung nglawan Uesugi Kenshin ana ing Pertempuran Kawanakajima. Takeda Shingen terus ngambakake wewengkon kakuasane nganti tekan provinsi Kai, Shinano, Suruga, Kōzuke, Tōtōmi, lan uga sapérangan wewengkon Mikawa lan Mino. Takeda Shingen dikabarke mati amarga lara ana ing dalan nalika arep nyerang Kyoto. Shingen yaiku sawijining jeneng kaimyō dena Harunobu yaiku jeneng kaurmatan (imina). Jeneng resmi kang diwènèhake kaisar yaiku Minamoto no Harunobu. Ana ing peperangan, Takeda Shingen kang duwé jejuluk "macan saka Kai" ngibarake bendera perang kang dijenengi . Pasukan numpak jaran kang dibawahi Takeda Shingen yaiku wadyabala kavaleri paling kuwat ana ing jaman Sengoku. Nalika jaman Taishō, Shingen kanthi anumerta nampa kalungguhan Jusan-i kang duwé kedudukan telung tingkat sangisore kalungguhan mahamantri.

Takeda Shingen lair tanggal 3 November 1521 kang dadi putra pewaris Takeda Nobutora ing provinsi Kai. Tarō utawa Katsuchiyō yaiku jeneng undang-undangane nalika dhèwèké isih cilik. Bapaké Shingen (Takeda Nobutora) yaiku daimyō jaman Sengoku kang nyawijikake provinsi Kai lan uga kang ngadegaké klan Takeda. Nobutora yaiku pemimpin génerasi angka 18 klan Kai Genji utawa klan Takeda kang turun temurun njabat shugo ing provinsi Kai wiwit jaman Kamakura. Nalika laire Shingen, provinsi Kai diserang déning 15.000 prajurit saka wadyabala Imagawa kang dibawahi Fukushima Masanori saka panjalukan saka Imagawa Ujichika. Semangat tempur wadyabala Takeda dadi tambah semangat nalika ngerti berita kelairan Shingen, kang ndadèkaké wadyabala Imagawa kang jumlah luwih akèh bisa dikalahake.